Up-385/05
Natisni
Opravilna št.:
Up-385/05
Datum odločitve:
21. 12. 2005
ECLI:
ECLI:SI:USRS:2005:Up.385.05
Akt:
Ustavna pritožba Odvetniške družbe A. zoper sodbo Vrhovnega sodišča št. II Ips 413/2003 z dne 25. 11. 2004
Izrek:
Ustavna pritožba Odvetniške družbe A. zoper sodbo Vrhovnega sodišča št. II Ips 413/2003 z dne 25. 11. 2004 se zavrže.
Evidenčni stavek:
Ker odvetniška družba ustavni pritožbi ni priložila pooblastilo za zastopanje, jo je Ustavno sodišče pozvalo, da predloži ustrezno pooblastilo, ki je novo in posebno. Odvetniška družba je po pozivu predložila pooblastilo, ki pa ni ustrezno. Glede na to, da ona ni tista, ki bi ji bila z izpodbijano sodno odločbo kršena katera od človekovih pravic in temeljnih svoboščin, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
Geslo:
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 4. 2005
Vrsta odločitve:
sklep
Vrsta rešitve:
zavrženje
Dokument:
US25418
Dokument v PDF obliki:
Up-385-05.pdf
114 KB
Prenesite datoteko
Up-385/05-6
21. 12. 2005
SKLEP
Ustavno sodišče je v postopku za preizkus ustavne pritožbe Odvetniške družbe A., o.p., d.n.o., Ž., na seji senata dne 29. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba Odvetniške družbe A. zoper sodbo Vrhovnega sodišča št. II Ips 413/2003 z dne 25. 11. 2004 se zavrže.
Obrazložitev
1. Odvetniška družba A. je v imenu B. B. vložila ustavno pritožbo zoper sodno odločbo, navedeno v izreku tega sklepa.
2. Ustavni pritožbi ni priložila pooblastila za zastopanje pred Ustavnim sodiščem. Zato je Ustavno sodišče pritožnico na podlagi drugega odstavka 54. člena Zakona o Ustavnem sodišču (v nadaljevanju ZUstS) pozvalo, naj v roku osmih dni predloži ustrezno (novo in posebno) pooblastilo za zastopanje v postopku pred Ustavnim sodiščem. Opozorilo jo je na posledice, če ga v danem roku ne bo predložila.
3. Odvetniška družba A. je po pozivu sicer predložila pooblastilo, ki pa ni ustrezno, saj ni razvidno, da bi bilo izdano po vročitvi izpodbijane sodbe oziroma iz njega ni razvidno, da bi bilo dano za vložitev ustavne pritožbe zoper v izreku navedeno sodbo. Ker sama ni tista, ki bi ji bila z izpodbijanim posamičnim aktom kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje tretjega odstavka Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić